CELEX: 62018TN0442
Language: sl
Date: 2018-07-18 00:00:00
Title: Zadeva T-442/18: Tožba, vložena 18. julija 2018 – Aeris Invest/ECB

3.9.2018   
            
            
               SL
            
            
               Uradni list Evropske unije
            
            
               C 311/15
            
         
      Tožba, vložena 18. julija 2018 – Aeris Invest/ECB
      (Zadeva T-442/18)
      (2018/C 311/16)
      Jezik postopka: španščina
      
         Stranki
      
      
         Tožeča stranka: Aeris Invest Sàrl (Luxembourg, Luksemburg) (zastopnika: S. Chimenos Minguella in G. Ferrer Gonzálvez, abogados)
      
         Tožena stranka: Evropska centralna banka
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost sklepov Evropske centralne banke LS/MD/18/141 in LS/PT/2018/9 z dne 8. maja oziroma 9. februarja 2018, ter
               
            
                  —
               
               
                  Evropski centralni banki naloži plačilo stroškov.
               
            
         Tožbeni razlogi in bistvene trditve
      
      Predmet te tožbe je razglasitev ničnosti Sklepa Evropske centralne banke (v nadaljevanju: ECB) LS/MD/18/141 z dne 8. maja 2018 v zvezi s potrdilno prošnjo za dostop do dokumentov ECB ter predhodnega sklepa Evropske centralne banke LS/PT/2018/9 z dne 9. februarja 2018 v zvezi s prošnjo za dostop do dokumentov ECB.
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog se nanaša na trditev, da sklepa ECB, s katerima je bil zavrnjen dostop do zadevne dokumentacije, nista dovolj utemeljena, ker ne upoštevata ustrezno ciljev, ki jih je uresničeval zakonodajalec Skupnosti z določitvijo pravice fizičnih in pravnih oseb do dostopa do dokumentov evropskih institucij, v okviru preglednega postopka in ob upoštevanju načel dobrega upravljanja in udeležbe državljanov. Poleg tega so argumenti ECB splošni. Prav tako ECB ne upošteva, da razkritje zahtevanih dokumentov nikakor ne more vplivati na nemoten potek postopka odločanja na področju reševanja kreditnih institucij. Kajti ne le, da je konkretni postopek reševanja že končan, temveč je predmet sodnega nadzora, tako da zavrnitev dostopa otežuje ta sodni nadzor samemu Splošnemu sodišču. Nazadnje, sklepa ne upoštevata, da se dostop do zahtevane dokumentacije izvaja z edinim namenom izvrševanja pravice do učinkovitega pravnega sredstva, določene v členu 47 Listine Evropske unije o temeljnih pravicah.
               
            
                  2.
               
               
                  Z drugim tožbenim razlogom se zatrjuje, da izpodbijana sklepa kršita člen 4(1)(c) Sklepa ECB/2004/3 o dostopu do dokumentov, ker je tej stranki zavrnjen dostop do zahtevanih informacij z utemeljitvijo, da bi bili dokumenti v celoti ali delno zajeti s splošno domnevo o nedostopnosti, ker gre za zaupne dokumente, zajete z obveznostjo varovanja poklicne skrivnosti, ki velja za institucije. Ta splošna domneva o nedostopnosti ni izrecno določena v veljavni sektorski zakonodaji in se, če bi obstajala, ne bi uporabila, saj ni mogoče uporabiti široke razlage in po analogiji izjem od pravice do dostopa.
               
            
                  3.
               
               
                  S tretjim tožbenim razlogom se zatrjuje, da izpodbijana sklepa kršita člen 4(1)(c) Sklepa ECB/2004/3, ker je tožeči stranki zavrnjen dostop do zahtevanih informacij z utemeljitvijo, da so dokumenti v celoti ali delno zajeti z obveznostjo varovanja poklicne skrivnosti, ki velja za institucije, čeprav so nujni za sodne postopke, zavrnitev tega dostopa pa ovira oziroma otežuje javno sodno funkcijo.
               
            
                  4.
               
               
                  S četrtim tožbenim razlogom se zatrjuje, da izpodbijana sklepa kršita člen 4(1)(a), druga in šesta alinea, Sklepa ECB/2004/3, v delih, v katerih je navedeno, da bi razkritje informacij lahko na splošno škodovalo bančnemu sistemu.
               
            
                  5.
               
               
                  S petim tožbenim razlogom se zatrjuje, da izpodbijana sklepa kršita člen 4(2), prva alinea, Sklepa BCE/2004/3, ker se z njima zatrjuje, da bi razkritje zahtevanih dokumentov in informacij lahko škodovalo poslovnim interesom banke Banco Santander in bi lahko vplivalo na prihodnje preglede.